Protokoll fra sentralstyremøte 11/20

Norges Blindeforbunds Ungdom

26. november. Møtet ble holdt digitalt over zoom

Møtestart 16:30. Møteslutt 19:15

Til stede:

Kristoffer Lium

Lena Gimse

Silje Solvang

Isabel Engan

Christian Thon

Ida Sødahl Utne

Daglig leder Irene Elise Hamborg frem til sak nr 135.

**Dirigent**: Lena Gimse

**Referent**: Silje Solvang

Innholdsfortegnelse

[SAK 133/20 Godkjenning av innkalling og saksliste 1](#_Toc57403061)

[SAK 134/20 Kommunikasjonsstrategi 1](#_Toc57403062)

[SAK 135/20 Økonomi 1](#_Toc57403063)

[SAK 136/20 Oppfølging av resolusjoner 2](#_Toc57403064)

[SAK 137/20 Spark VM 2021 3](#_Toc57403065)

[SAK 138/20 Orientering om Podcastprosjektet 4](#_Toc57403066)

[SAK 139/20 Black Friday booking til Landsmøtet 2021 5](#_Toc57403067)

# 

# SAK 133/20 Godkjenning av innkalling og saksliste

**Vedtak:** Innkalling og saksliste godkjennes

# SAK 134/20 Kommunikasjonsstrategi

Christian åpnet og presenterte saken. Et utkast til kommunikasjonsstrategi utarbeidet av daglig leder Irene Elise og styremedlemmene Christian og Silje ble punkt for punkt presentert for styret. Utkastet ble sendt i sin helhet til Sentralstyret 4. november. Det ble stilt og besvart spørsmål tilknyttet kommunikasjonsstrategien.

**Vedtak**: Styret vedtar kommunikasjonsstrategien og gir Silje Solvang og Christian Thon fullmakt til å gi kommunikasjonsstrategien en språkvask.

# SAK 135/20 Økonomi

På grunn av Koronasituasjonen ønsker styret å unngå at økonomiansvarlig Silje Solvang må dra inn til Oslo hver måned for å underskrive billagene før de sendes inn til regnskapsavdelingen. Organisasjonsrådgiveren vår, Hanne Røksund Johannessen bor i Oslo og kan lettere underskrive billagene. Økonomiansvarlig Silje har tilgang til nettbanken og går igjennom utskriften sammen med daglig leder en gang i måneden.

**Vedtak:** Styret vedtar å gi Hanne Røksund Johannessen fullmakt til å skrive under billagene til regnskapet sammen med daglig leder, Irene Elise Hamborg.

# SAK 136/20 Oppfølging av resolusjoner

Styret gjennomgikk resolusjonene.

**Resolusjon medlemsmøte**

**Status:** Legges til behandlingen ved landsmøtet 2021.

**Resolusjon - NBfU podden**

**Status**: Det ble skrevet en søknad om midler fra LNU Kultur for å lage en sesong med NBfU-podden før resolusjonen kom opp på landsmøte. Det påtroppende styret var svært positive til å ta dette videre. Søknaden ble innvilget og det er satt ned en prosjektgruppe bwstående av prosjektleder Christian Thon, med Silje, Kristoffer og Trond Martin som medlemmer. Det skal bli laget 6 – 10 podcastepisoder og Prosjektslutt er 30.6 2020.

**Resolusjon - Blindkludering**

**Status:** Et dokument med en god oversikt over rettigheter har vært et tilbakevendende behov i NBfU de siste årene. Både internasjonalt og interessepolitisk utvalg har vært på saken. Å lage en slik oversikt har vist seg å være krevende for frivillige medlemmer. Dette er omfattende og det vil være nødvendig å se nærmere på lovverket. Sentralstyret har takket ja til bistand fra juridisk rådgiver i rehabiliteringsavdelingen i NBF, Eivind Knudsen. Ferdig produkt vil bli publisert på NBfUs nye nettsider, innhold til sosiale medier vil lages og rapporten vil sendes relevante aktører. Sentralstyret vil se på et samarbeid med interessepolitisk utvalg i videre spredning av informasjonen.

**Resolusjon - Interessepolitisk samarbeid**

**Status:** NBfU har inngått et formelt samarbeid med NBFs interessepolitiske avdeling og utvalg på to nivå;

1) Et administrativt samarbeid mellom daglig leder i NBfU og interessepolitisk rådgiver i NBF. Administrasjonen har møter en gang i måneden der man holder hverandre oppdatert og kontinuerlig ser på muligheter for samarbeid

2) Et samarbeid med politisk ledelse. NBfU stiller utgangspunktet med sentralstyreleder, en eller to representanter fra interessepolitisk utvalg og daglig leder. NBF stiller med forbundsleder, leder for interessepolitisk avdeling og eventuelle andre avhengig av møtets saksliste.

**Resolusjon - #tusentakk @nlb\_lydbok :) <3**

**Status:** Styret vedtar å skrive et innlegg hvor vi takker NLB for sin gode jobb på Instagram og iherdige jobbing med å publisere studielitteraturen kjapt etter studiestart. Silje Solvang får ansvar for å skrive en tekst til å bruke på sosiale medier innen 5. desember.

**Vedtak**: Styret tar resolusjonene til orientering.

# SAK 137/20 Spark VM 2021

Selve spark VM konkurransen på Hurdal ble 19. november erklært avlyst grunnet koronasituasjonen. Styret tok en diskusjon på hva vi gjør med Spark VM arrangementet. Vi har booket 32 rom på Hurdal til HELFO pris og har mulighet til å avbestille uten gebyr frem til 6 uker før arrangementet (1. januar).

Lena fremmet et forslag om å avlyse Spark VM helgen for å flytte Tabu-konferansen fra Solvik syn- og mestringssenter til Hurdal syn- og mestringssenter. Grunnen til dette er at det vil bli plass til for få deltagere med dagens smittevernstiltak ettersom at Solvik vil kunne ta imot et mindre antall gjester enn normalt.

Det ble en diskusjon i styret på hvordan vi kan få til begge arrangementene.

Forslag 1: Bytte om på helgene, altså å arrangere en aktivitetshelg (tidligere spark VM) på Solvik syn- og mestringssenter 29. – 31. januar og Tabu-konferansen på Hurdal syn- og mestringssenter 14. – 16. februar. Det ble foretatt votering på dette forslaget med fire mot en.

Forslag 2: Dele opp rommene vi har på Hurdal og arrangere begge arrangementene samtidig på Hurdal syn- og mestringssenter 14. – 16. februar 2021. Det vil si at Tabu-konferansen eksempelvis kan få 16 rom og spark vm får 16 rom den samme helgen. Styret ser utfordringen ved at vi ved denne ordningen må halvere deltakertallet på spark VM helgen for å få plass til Tabu-kurset samme tid, samme sted. Styret vedtar å avvente votering frem mot Lena finner ut av hvor mange deltakerplasser vi får på Solvik. Votering blir tatt på Mail og fremmet i neste protokoll når fakta er fremmet.

**Vedtak:** Styret vedtar at Spark VM helgen (heretter kalt «Aktivitetshegen) blir opprettholdt og arrangeres på Hurdal syn- og mestringssenter 14. – 16. februar i henhold til opprinnelig plan. Lena undersøker hvor mange gjester Solvik har plass til, og på bakgrunn av dette tas det en vurdering på om det skal arrangeres både Aktivitetshelg og Tabu-konferanse samtidig i Hurdal. D Det vil i så fall gjennomføres en votering på om Tabu-konferansen og aktivitetshelgen skal dele deltakerplassene helgen 14. – 16. februar.

# SAK 138/20 Orientering om Podcastprosjektet

Christian orienterer om fremdriften med podcastprosjektet.

En referansegruppe vil bli opprettet i løpet av de to neste ukene. Prosjektgruppa har utarbeidet en e-post som vil bli sendt til regionstyrene hvor de får ansvar for å finne minst en deltaker til referansegruppa hver. Dette sikrer at vi får innspill fra hele lande, noe arbeidsgruppa ser på som svært viktig.

Helgen 27. – 29. november skal det etter planen spilles inn to episoder, en om utdanning og en om dating. Når episodene er ferdig produsert vil de bli sendt referansegruppa hvor de får komme med endringsforslag og avgjøre om de synes episodene representerer oss på en god måte.

I januar vil det bli arrangert et digitalt zoom-arrangement for medlemmene hvor arrangementskomiteen redegjør hvor hvordan vi jobber med podcastproduksjon, hva slags utstyr vi bruker og svarer på spørsmål medlemmene har om podcastproduksjon.

**Vedtak:** Styret applauderer arbeidet til arrangementskomiteen og tar saken til orientering.

# SAK 139/20 Black Friday booking til Landsmøtet 2021

Thon Hotel har fremmet et Black Friday salg fra midnatt 27. november med 50% rabatt på et begrenset antall hotellovernattinger i Norge. Styret ønsker å benytte dette Black Friday tilbudet til Landsmøtet 2021 og gir Silje og Christian oppgaven om å booke kl 00:00 27. november. Styret ønsker å booke 27 rom på Thon Hotel Opera 3. – 5. september 2021. Thon Hotel Opera er et godt universelt utformet hotell med gode konferanserom.

**Vedtak**: Christian Thon og Silje Solvang får ansvar for å booke 27 rom på Thon Hotel Opera 3. – 5. september 2020. Kristoffer Lium får ansvar for å booke konferanserom.